Diari Oficial de la Generalitat Valenciana


Sumari del DOGV 7126, del 07-10-2013 (2013/9616)

DECRET 137/2013, de 4 d'octubre, del Consell, pel qual s'autoritza la modificació dels centres universitaris Escola Politècnica Superior d'Elx i Escola Politècnica Superior d'Orihuela, de la Universitat Miguel Hernández d'Elx, per canvi d'adscripció del grau en Enginyeria Informàtica en Tecnologies de la Informació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7126

Data del DOGV
:   07-10-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9616


Data del document
:   04-10-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 137/2013, de 4 d'octubre, del Consell, pel qual s'autoritza la modificació dels centres universitaris Escola Politècnica Superior d'Elx i Escola Politècnica Superior d'Orihuela, de la Universitat Miguel Hernández d'Elx, per canvi d'adscripció del grau en Enginyeria Informàtica en Tecnologies de la Informació. [2013/9616]  
La Universitat Miguel Hernández d'Elx ha sol·licitat la modificació dels centres universitaris Escola Politècnica Superior d'Elx i Escola Politècnica Superior d'Orihuela, per canvi d'adscripció del grau en Enginyeria Informàtica en Tecnologies de la Informació, que s'està impartint en l'Escola Politècnica Superior d'Orihuela, per a la seua impartició i organització en l'Escola Politècnica Superior d'Elx, a partir del curs acadèmic 2012-2013.  
L'esmentat canvi es justifica per tal d'adequar l'oferta de les titulacions de la Universitat Miguel Hernández d'Elx a la demanda del seu entorn econòmic i social. Això no comporta cap augment de recursos materials i humans, i s'adapta perfectament als recursos i mitjans del campus d'Elx.  
Consta en l'expedient el compliment dels requisits exigits per la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, així com del que disposa la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va tindre coneixement de la sol·licitud de la Universitat Miguel Hernández d'Elx, en la reunió del dia 18 de juny de 2012, i consta en l'expedient l'informe tècnic favorable del Servici d'Infraestructures, de la Secretaria Autonòmica d'Educació i Formació, quant a l'adequació de les instal·lacions de l'Escola Politècnica Superior d'Elx per a l'ampliació sol·licitada de l'oferta d'ensenyances a impartir.  
Vistes les disposicions legals mencionades, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 4 d'octubre de 2013,  
  
DECRETE  
  
Article 1. Autorització de canvi d'adscripció del grau en Enginyeria Informàtica en Tecnologies de la Informació  
S'autoritza el canvi d'adscripció del grau en Enginyeria Informàtica en Tecnologies de la Informació, que s'està impartint en l'Escola Politècnica Superior d'Orihuela, que passa a impartir-se en l'Escola Politècnica Superior d'Elx, ambdós de la Universitat Miguel Hernández d'Elx, des del curs 2012-2013.  
  
Article 2. Inscripció en el Registre d'Universitats, Centres i Títols  
D'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, la modificació que s'autoritza es comunicarà a este als efectes de la seua inscripció.  
  
Article 3. Comunicació a la Conferència General de Política Universitària  
D'acord amb l'article 8.3 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, de la present autorització es donarà informació a la Conferència General de Política Universitària.   
  
DISPOSICIÓ ADDICIONAL  
  
Única. Limitació al gasto  
La implementació i posterior desplegament d'este decret no tindrà cap incidència en la dotació de tots i cada un dels capítols de gasto assignats a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat Miguel Hernández d'Elx.   
  
DISPOSICIÓ FINAL  
  
Única. Eficàcia  
El present decret tindrà efectes des de l'inici del curs acadèmic 2012-2013.  
  
València, 4 d'octubre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET